
Parlamentul  României

Camera  Deputaţilor
Comisia pentru sănătate şi familie        Comisia pentru buget, finanţe şi bănci

         Nr.28/23/16.02.2011                                      Nr.541/16.02.2011
BIROULUI PERMANENT 
AL 

CAMEREI DEPUTAŢILOR,
Vă înaintăm raportul comun asupra proiectului de Lege pentru completarea art.256 alin.(1) din Legea nr.95/2006 privind reforma în domeniul sănătăţii,  trimis spre dezbatere în fond, în procedură obişnuită, cu adresa PL.x 573 din 9 noiembrie 2010.
În raport de obiectul şi conţinutul său, proiectul de lege face parte din categoria legilor ordinare.
             PREŞEDINTE,                                                 PREŞEDINTE,
         RODICA NASSAR                                           VIOREL ŞTEFAN

Parlamentul  României

Camera  Deputaţilor
Comisia pentru sănătate şi familie        Comisia pentru buget, finanţe şi bănci

       Nr.28/ 23/16.02.2011                                      Nr.541/16.02.2011
RAPORT COMUN
asupra proiectului de Lege pentru completarea art.256 alin.(1) din 

Legea nr.95/2006 privind reforma în domeniul sănătăţii 
(PL-x 573/2010)
Cu adresa nr. PL.x 573 din 9 noiembrie 2010, Biroul Permanent, conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru sănătate şi familie şi Comisia pentru buget, finanţe şi bănci cu proiectul de Lege pentru completarea art.256 alin.(1) din Legea nr.95/2006 privind reforma în domeniul sănătăţii.

La întocmirea raportului comun s-a avut în vedere:

· avizul Consiliului Legislativ nr.514/27.04.2010;

· punctul de vedere al Guvernului nr.1664/DPSG/29.06.2010;

· punctul de vedere al Ministerului Sănătăţii nr.10090/14.02.2011;
·  avizul Comisiei juridice, de disciplină şi imunităţi          nr.PL-x573/2010;

 Prezentul proiect de Lege are ca obiect de reglementare completarea art.256 alin.(1) din Legea nr.95/2006 privind reforma în domeniul sănătăţii, în sensul ca Fondul naţional unic de asigurări sociale de sănătate să fie constituit şi dintr-un procent de 5% provenit din amenzi contravenţionale, taxe pentru eliberarea autorizaţiilor şi alte surse de venit prevăzute în mai multe acte normative, respectiv o completare a sumelor necesare asigurării programelor naţionale de sănătate, în special pentru tratamentele bolnavilor onco-hematologici, cardiacilor care necesită intervenţii chirurgicale precum şi pentru cei care au nevoie de transplant de organe.
Proiectul de Lege face parte din categoria legilor ordinare, potrivit art. 73 din Constituţia României, republicată.
Proiectul de Lege a fost adoptat de Senat în şedinţa din data de 11.10.2010.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru sănătate şi familie şi Comisia pentru buget, finanţe şi bănci  au examinat proiectul de Lege în şedinţe separate.

Membrii Comisiei pentru buget, finanţe şi bănci au dezbătut proiectul de lege în şedinţa din 02.12.2010 şi au hotărât, cu unanimitate de voturi respingerea acestuia.                          
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Ghizdeanu Ion – secretar de stat, preşedinte al Comisia Naţională de Prognoză, din partea Casei Naţionale de Asigurări de Sănătate doamna Ghintuială Georgeta – consilier şi domnul Cranga Cosmin – consilier juridic.

La lucrările comisiei au participat 36 deputaţi, din totalul de 39 membri ai comisiei.

Membri Comisiei pentru sănătate şi familie au dezbătut proiectul de lege în şedinţa din 15.02.2011 şi au hotărât, cu majoritate de voturi, respingerea acestuia.
La dezbaterea proiectului de lege au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Cristian Anton Irimie, secretar de stat în cadrul Ministerului Sănătăţii.

La lucrările comisiei au participat 17 deputaţi, din totalul de 17 membri ai comisiei.

În urma dezbaterilor, Comisia pentru sănătate şi familie şi Comisia pentru buget, finanţe şi bănci, propun plenului Camerei Deputaţilor respingerea proiectului de Lege pentru completarea art.256 alin.(1) din Legea nr.95/2006 privind reforma în domeniul sănătăţii pentru următoarele argumente:
· potrivit art.256 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, colectarea contribuţiilor persoanelor juridice şi fizice care au calitatea de angajator se face de către Ministerul Finanţelor Publice, prin Agenţia Naţională de Administrare Fiscală, în contul unic deschis pe seama CNAS în condiţiile legii, iar colectarea contribuţiilor persoanelor fizice, altele decât cele pentru care colectarea veniturilor se face de către Agenţia Naţională de Administrare Fiscală, se efectuează de către casele de asigurări;

· în vederea preluării de către ANAF a activităţii de colectare a contribuţiilor persoanelor fizice, care realizează venituri, altele decât cele pentru care colectarea veniturilor se face de către ANAF în prezent, este necesar a se finaliza mai întâi reforma contribuţiilor sociale, care se derulează în prezent şi care are în vedere armonizarea legislaţiei cu privire la unificarea bazei de calcul a contribuţiilor sociale şi introducerea declaraţiei unice, precum şi redefinirea competenţelor tuturor instituţiilor implicate în acest proces.
	PREŞEDINTE,
RODICA NASSAR
	PREŞEDINTE,

VIOREL ŞTEFAN


	SECRETAR,

ION BURNEI
	SECRETAR,

IULIU NOSA


Întocmit,

Mariana Bărdiţă - Consilier parlamentar

Vasilica Popa - Expert parlamentar

Livia Spînu – Consilier parlamentar
Cristina Bologan – Consultant parlamentar
PAGE  
3

_1231913832.unknown

